CELEX: 32016R0605
Language: da
Date: 2016-04-19 00:00:00
Title: Kommissionens gennemførelsesforordning (EU) 2016/605 af 19. april 2016 om åbning og forvaltning af et midlertidigt toldkontingent for olivenolie med oprindelse i Tunesien og om ændring af forordning (EF) nr. 1918/2006

20.4.2016   
            
            
               DA
            
            
               Den Europæiske Unions Tidende
            
            
               L 104/11
            
         KOMMISSIONENS GENNEMFØRELSESFORORDNING (EU) 2016/605
   af 19. april 2016
   om åbning og forvaltning af et midlertidigt toldkontingent for olivenolie med oprindelse i Tunesien og om ændring af forordning (EF) nr. 1918/2006
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra a) til e), og
   ud fra følgende betragtninger:
   
               (1)
            
            
               Artikel 1 i Europa-Parlamentets og Rådets forordning (EU) 2016/580 (2) åbner for 2016 og 2017 et årligt toldfrit kontingent på 35 000 ton for indførsel til Unionen af jomfruolie med oprindelse i Tunesien henhørende under KN-kode 1509 10 10 og 1509 10 90.
            
         
               (2)
            
            
               Artikel 3 i protokol 1 til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side (3) som ændret ved artikel 3, stk. 1, i protokollen til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union (4), der blev godkendt ved Rådets afgørelse 2005/720/EF (5), åbner et toldfrit toldkontingent på 56 700 ton for indførsel af olivenolie henhørende under KN-kode 1509 10 10 og 1509 10 90, som er fuldt ud fremstillet i Tunesien og transporteret direkte fra dette land til Unionen. Åbning og forvaltning af dette toldkontingent er fastsat i Kommissionens forordning (EF) nr. 1918/2006 (6).
            
         
               (3)
            
            
               Af konsekvenshensyn er det hensigtsmæssigt at administrere det midlertidige toldkontingent på 35 000 ton på samme måde som det faste toldkontingent på 56 700 ton.
            
         
               (4)
            
            
               Kommissionens forordning (EF) nr. 1345/2005 (7), (EF) nr. 1301/2006 (8) og (EF) nr. 376/2008 (9) bør finde anvendelse, jf. dog de yderligere betingelser og undtagelser, som er fastsat i nærværende forordning.
            
         
               (5)
            
            
               Artikel 3 i forordning (EF) nr. 1918/2006, der fastsætter kravene til meddelelse og udstedelse samt importlicensernes gyldighedsperiode og sikkerhedsstillelsens størrelse, bør anvendes, medmindre andet er fastsat i denne forordning.
            
         
               (6)
            
            
               For at give aktørerne større fleksibilitet, hvad angår anvendelsen af kontingenter for indførsel af jomfruolie med oprindelse i Tunesien, bør forpligtelsen til at opdele efter KN-kode afskaffes. Forordning (EF) nr. 1918/2006 bør derfor ændres.
            
         
               (7)
            
            
               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Forordning (EF) nr. 1345/2005, (EF) nr. 1301/2006 og (EF) nr. 376/2008 samt artikel 3 i forordning (EF) nr. 1918/2006 finder anvendelse, medmindre andet er fastsat i denne forordning.
   Artikel 2
   1.   Et årligt toldfrit toldkontingent med løbenummer 09.4033 (»det midlertidige kontingent«) åbnes for 2016 og 2017, for så vidt angår indførsel til Unionen af jomfruolie henhørende under KN-kode 1509 10 10 og 1509 10 90, som er fuldt ud fremstillet i Tunesien og transporteret direkte fra dette land til Unionen på de betingelser, der er fastsat i denne forordning. Mængden for det midlertidige kontingent fastsættes til 35 000 ton pr. år.
   2.   Det midlertidige kontingent stilles først til rådighed, efter det samlede årlige kontingent med løbenummer 09.4032, jf. artikel 2 i forordning (EF) nr. 1918/2006, er blevet tildelt.
   3.   Det midlertidige kontingent er åbent hvert år fra den 1. januar. For 2016 åbnes det midlertidige kontingent imidlertid fra ikrafttrædelsen af denne forordning indtil den 31. december 2016.
   Artikel 3
   Ansøgninger om licens for det midlertidige kontingent behandles fra den første mandag eller den første tirsdag efter ikrafttrædelsen af gennemførelsesretsakten om suspension af indgivelsen af ansøgninger for kontingentet med løbenummer 09.4032.
   For så vidt angår 2016, behandles ansøgninger om licens for det midlertidige kontingent fra den første mandag eller den første tirsdag efter ikrafttrædelsen af denne forordning.
   Artikel 4
   Artikel 3, stk. 2, andet punktum, i forordning (EF) nr. 1918/2006 udgår.
   Artikel 5
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. april 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Europa-Parlamentets og Rådets forordning (EU) 2016/580 af 13. april 2016 om indførelse af hastende autonome handelsforanstaltninger for Republikken Tunesien (EUT L 102 af 18.4.2016, s. 1).
   
      (3)  EFT L 97 af 30.3.1998, s. 2. Aftalen senest ændret ved Rådets afgørelse 2006/612/EF (EUT L 260 af 21.9.2006, s. 1).
   
      (4)  EUT L 278 af 21.10.2005, s. 3.
   
      (5)  EUT L 278 af 21.10.2005, s. 1.
   
      (6)  Kommissionens forordning (EF) nr. 1918/2006 af 20. december 2006 om åbning og forvaltning af et toldkontingent for olivenolie med oprindelse i Tunesien (EUT L 365 af 21.12.2006, s. 84).
   
      (7)  Kommissionens forordning (EF) nr. 1345/2005 af 16. august 2005 om gennemførelsesbestemmelser for ordningen med importlicenser for olivenolie (EUT L 212 af 17.8.2005, s. 13).
   
      (8)  Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (EUT L 238 af 1.9.2006, s. 13).
   
      (9)  Kommissionens forordning (EF) nr. 376/2008 af 23. april 2008 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter (EUT L 114 af 26.4.2008, s. 3).